Diari Oficial de la Generalitat Valenciana


Sumari del DOGV 4319, del 22-08-2002 (2002/8092)

ORDRE de 3 de juliol de 2002, de la Conselleria d'Agricultura, Pesca i Alimentació, per la qual es convoquen beques per a la realització de pràctiques professionals en tractament d'arxius administratius i informàtica.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4319

Data del DOGV
:   22-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/8092


Data del document
:   03-07-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * assignació per estudis
    * ajuda pública
    * professió de la informàtica
    * suport econòmic
    * professió de la informació

ORDRE de 3 de juliol de 2002, de la Conselleria d'Agricultura, Pesca i Alimentació, per la qual es convoquen beques per a la realització de pràctiques professionals en tractament d'arxius administratius i informàtica. [2002/8092]
  
En el marc de la política dirigida a la integració i formació de joves llicenciats i diplomats, aquesta conselleria considera d'interés la convocatòria de beques per a la realització de pràctiques professionals en tractament d'arxius administratius i en informàtica.
  
En virtut d'això, fent ús de les facultats que em confereix l'article 35 de la Llei 5/1983, de 30 de desembre, del Govern Valencià, i segons el que s'estableix en el Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Primer
  
Convocar un concurs públic per a la concessió de set beques per a la realització de pràctiques professionals en la Secretaria General, en tractament d'arxius administratius i en informàtica aplicada al sistema informàtic de la Conselleria.
  
Segon
  
Aprovar les bases per les quals es regeix aquesta convocatòria i el model d'instància que figura en l'annex II.
  
DISPOSICIONS FINALS
  
Primera
  
S'autoritza el secretari general perquè, en l'àmbit de les seues competències, prenga les mesures necessàries per al desenvolupament i l'aplicació d'aquesta ordre.
  
Segona
  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
Contra aquesta ordre, que posa fi a la via administrativa, podrà interposar-se un recurs contenciós administratiu, d'acord amb allò que es preveu en l'article 46 de la Llei 29/98, de 13 de juliol, dins del termini de dos mesos comptadors des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.
  
València, 3 de juliol de 2002
  
La consellera d'Agricultura, Pesca i Alimentació
  
MARIA ÀNGELS RAMON-LLIN I MARTÍNEZ
  
ANNEX I
  
Bases
  
Primera. Objecte i nombre de les beques
  
Les beques tenen per objecte la formació complementària, la millora i l'especialització professional de joves llicenciats i diplomats en les àrees de treball següents:
  
Tres beques destinades a informàtica aplicada al sistema informàtic de la Conselleria d'Agricultura, Pesca i Alimentació, que es desenvoluparan en cada servei territorial de la Conselleria, a Castelló, València i Alacant.
  
Quatre beques destinades al tractament d'arxius administratius dels serveis territorials de la CAPA, que es distribueixen de la manera següent:
  
a) 2 als Serveis Territorials de València
  
b) 1 als Serveis Territorials d'Alacant, per a tractament de l'arxiu de l'OCAPA de Villena.
  
c) 1 als Serveis Territorials de Castelló, per a tractament de l'arxiu de l'OCAPA de Sant Mateu.
  
Segona. Requisits. Titulació exigida
  
A) Àrea d'informàtica: tres beques destinades a llicenciats en Informàtica, enginyers tècnics en Informàtica, o els que acrediten que cursen ara algun dels dos últims cursos de l'Enginyeria Superior en Informàtica, tot això amb referència a l'acabament del termini de presentació de la sol·licitud.
  
B) Àrea de tractament d'arxius administratius: quatre beques destinades a llicenciats en Geografia i Història, llicenciats en Documentació o diplomats en Biblioteconomia i Documentació, i haver finalitzat la llicenciatura o diplomatura en els últims cinc anys acadèmics, a més de posseir la llicenciatura o diplomatura en acabar el termini de presentació de la sol·licitud.
  
Tercera. Duració, dotació i pagament
  
Les beques estaran dotades cada una d'elles amb 1.000 euros mensuals, i l'import global màxim de totes elles serà de vint-i-un mil euros (21.000 euros), que seran satisfets a càrrec del programa 15.87.1279.034.47.9 del pressupost vigent.
  
L'ocupació de la beca començarà a partir del 1 d'octubre, en la data que l'administració ho comunique als interesats i finalitzarà el 31 de desembre, encara que es podrà prorrogar per mitjà de resolució del secretari general de la Conselleria fins a completar un període màxim de 12 mesos, sempre que existisca la consignació corresponent en el pressupost de l'any 2003.
  
La no-incorporació del becari en la data assenyalada implicarà la renúncia a la beca concedida.
  
L'import de la beca es pagarà mensualment, després del certificat de conformitat previ expedit pel cap de servei o responsable de la unitat on el becari realitzarà les pràctiques.
  
Quarta. Formalització de sol·licituds i termini de presentació
  
Les sol·licituds emplenades segons el model es presentaran en el Registre General d'aquesta conselleria, situat al carrer d'Amadeu de Savoia, núm. 2, 46903 València, o es tramitaran per qualsevol de les formes que s'estableixen en l'article 38.4 de la Llei 30/92, de 16 de novembre, de Règim Jurídic de les Administracions Públiques i del Procediment Administratiu Comú.
  
El termini de presentació de les sol·licituds serà de 15 dies hàbils, comptadors des de l'endemà de la publicació d'aquesta ordre en el Diari Oficial de la Generalitat Valenciana.
  
Documentació que cal presentar:
  
- Model de sol·licitud
  
- Fotocòpia compulsada del DNI
  
- Currículum, on constaran les dades personals, domicili habitual, telèfon, ressenya de l'expedient acadèmic i altres referències als mèrits docents, professionals, experiència laboral, coneixement d'idiomes i cursos rebuts.
  
- Certificat de l'expedient acadèmic.
  
- Documents que acrediten la possessió dels títols exigits en la convocatòria, com també dels mèrits que s'hi desitge al·legar.
  
- Documentació acreditativa de cursar en aquests moments algun dels dos últims cursos de l'Enginyeria Superior en Informàtica, si és el cas.
  
- Declaració jurada de no tenir concedida qualsevol altra beca o ajuda per a la mateixa o semblant activitat, així com de trobar-se al corrent d'obligacions fiscals i davant la Seguretat Social..
  
Cinquena. Mèrits preferents i condicions generals
  
La valoració dels mèrits al·legats es realitzarà de la manera següent:
  
A) Becaris d'informàtica:
  
Expedient acadèmic fins a 4 punts.
  
- Coneixements específics en ferramentes de desenvolupament, bases de dades i sistemes operatius utilitzats en la CAPA, fins a 2 punts.
  
- Cursos expressament relacionats amb l'àrea de coneixement de la beca a què opta, fins a 2 punts.
  
- Cursos relacionats amb l'administració pública, fins a 1 punt.
  
- Certificats oficials de coneixement d'idiomes comunitaris, fins a 1 punt.
  
- Coneixements de valencià: un màxim d'1 punt d'acord amb els nivells de coneixements de valencià establits per la Junta Qualificadora de Coneixements de Valencià, d'acord amb l'escala següent:
  
Nivell oral: 0,25 punts
  
Nivell elemental: 0,50 punts
  
Nivell mitjà: 0,75 punts
  
Nivell superior: 1 punt
  
- Entrevista: 1 punt.
  
B) Becaris d'arxius:
  
- Expedient acadèmic, fins a 4 punts.
  
- Realització de cursos especialitzats que tinguen relació directa amb arxius, fins a 2 punts.
  
- Altres mèrits relacionats amb la matèria objecte d'aquesta convocatòria, fins a 2 punts.
  
- Cursos relacionats amb l'administració pública, fins a 1 punt.
  
- Certificats oficials de coneixement d'idiomes comunitaris, fins a 1 punt.
  
- Coneixements de valencià: un màxim d'1 punt d'acord amb els nivells de coneixements de valencià establits per la Junta Qualificadora de Coneixements de Valencià, d'acord amb l'escala següent:
  
Nivell oral: 0,25 punts
  
Nivell elemental: 0,50 punts
  
Nivell mig: 0,75 punts
  
Nivell superior: 1 punt
  
- Entrevista: 1 punt.
  
La comissió avaluadora es reserva el dret de convocar a l'entrevista un grup preseleccionat de sol·licitants d'acord amb una puntuació mínima establida per la comissió.
  
Els mèrits al·legats hauran d'acreditar-se documentalment en el moment de presentar la sol·licitud, mitjançant la presentació d'originals o fotocòpies compulsades.
  
La possessió de la beca és incompatible amb el de qualsevol altra beca o amb la realització d'activitats laborals remunerades.
  
Sisena. Comissió avaluadora
  
President: el secretari general
  
Secretària: cap de la Secció de Personal
  
Vocals: cap del Servei de Gestió Administrativa
  
cap del Servei d'Informàtica, Organització i Tècniques de Gestió
  
cap de la Secció d'Organització i Tècniques de Gestió
  
En cas de vacant, absència o malaltia del secretari general, serà substituït per la secretària general administrativa.
  
La resta dels membres seran substituïts, en cas de vacant, absència o malaltia, per qui designarà el secretari general
  
Els membres de la comissió podran ser assessorats, si és procedent, pel personal tècnic o professional que consideren oportú, el qual podrà assistir amb veu però sense vot.
  
La comissió avaluadora es reunirà en els 10 dies següents a la finalització del termini de presentació de sol·licituds per procedir a l'examen de les condicions dels aspirants. La data de l'entrevista es farà pública en el tauler d'anuncis de la Conselleria d'Agricultura, Pesca i Alimentació, c/ Amadeu de Savoia, 2 València 46194, a la planta baixa.
  
Quan finalitzarà el procés selectiu, la comissió elaborarà una proposta de concessió de beques que contindrà la relació de beneficiaris i una bossa de reserva per a cada una de les modalitats. Sumats els punts obtinguts, se seleccionaran els candidats per ordre de puntuació, i s'exposarà la nota en el tauler d'anuncis esmentat durant 10 dies per a al·legacions.
  
La Conselleria d'Agricultura, Pesca i Alimentació es reserva la facultat de deixar deserta totalment o parcialment l'adjudicació de les beques convocades.
  
Setena. Concessió
  
La consellera d'Agricultura, Pesca i Alimentació dictarà una resolució en el termini de 5 dies a partir de la data en què la comissió d'avaluació eleve la proposta.
  
La resolució de concessió o denegació es notificarà a les persones interessades i es publicarà en el Diari Oficial de la Generalitat Valenciana, d'acord amb l'article 42.2 de la Llei de Règim Jurídic de les Administracions Públiques i del Procediment Administratiu Comú.
  
Vuitena. Drets, obligacions i incidències dels becaris
  
Les beques són incompatibles amb altres beques, ajudes o activitat laboral remunerada. L'incompliment d'aquesta disposició deixarà sense efecte la beca.
  
No podrà ocupar-se aquesta beca, siga en convocatòries successives o alternes, per un període superior a 24 mesos.
  
Els becaris seleccionats estaran obligats a tenir una dedicació de 35 hores setmanals, la supervisió de la qual l'efectuarà el cap de la unitat administrativa del qual estiguen a càrrec.
  
La condició de becari no implica cap tipus de relació laboral ni administrativa entre el beneficiari i la Generalitat Valenciana.
  
Els becaris hauran de presentar la documentació acreditativa del compliment de les seues obligacions fiscals i amb la Seguretat Social.
  
Finalitzat el termini de la beca i amb l'informe d'assistència, aprofitament i aptitud fet pel cap del servei on haja prestat servicis, s'expedirà el certificat corresponent.
  
El secretari general resoldrà les incidències que es produïsquen durant el temps de duració de les beques i podrà deixar-les sense efecte, amb l'audiència a l'interessat prèvia, en els casos següents:
  
- Incompliment de les seues obligacions.
  
- No realitzar l'activitat que va motivar-ne la concessió.
  
- Deixar de posseir els requisits exigits en aquesta convocatòria.
  
Davant de les incidències, les renúncies, l'abandó o l'incompliment que deixen vacant una beca es procedirà a cobrir-la segons l'ordre establit en la bossa de reserva que resulte del procés de selecció.
  
Novena. Cobertura sanitària
  
Amb la finalitat de donar cobertura sanitària als adjudicataris de les beques, seran inclosos en una pòlissa col·lectiva subscrita amb una companyia privada de serveis sanitaris. Amb aquesta finalitat es disposa, segons el projecte de pressupostos per a l'any 2002, d'un crèdit màxim de 872 euros.
  
ANNEX II
  
TÍTOL: SOL·LICITUD DE BEQUES PER A LES ÀREES D'INFORMÀTICA I TRACTAMENT D'ARXIUS ADMINISTRATIUS
  
A. DADES DEL SOL·LICITANT NÚMERO D'EXPEDIENT
  
Cognoms, nom \_ \_ \_ S A I \_ \_ \_ \_ \_ \_ \_ \_
  
DNI
  
Domicili (Carrer/Plaça i número)
  
Codi postal
  
Localitat
  
Província
  
Telèfon
  
B. DADES A L'EFECTE DE NOTIFICACIÓ
  
Domicili (Carrer/Plaça i número)
  
Codi postal
  
Localitat
  
Província
  
Telèfon/Fax/Adreça electrònica
  
Oficina prop
  
C. ÀREA/ES PER A LA/LES QUAL/S SOL·LICITA LA BECA
  
\_ INFORMÀTICA APLICADA AL SISTEMA INFORMÀTIC DE LA CAPA
  
\_ TRACTAMENT D'ARXIUS ADMINISTRATIUS
  
D. TITULACIÓ DE LA PERSONA SOL·LICITANT (marqueu titulació)
  
\_ Llicenciats en Informàtica
  
\_ Diplomats en Informàtica
  
\_ Realització dos últims cursos d'Enginyeria Superior en Informàtica
  
\_ Llicenciats en Geografia i Història
  
\_ Llicenciats en Documentació
  
\_ Diplomats en Biblioteconomia i Documentació
  
E. DOCUMENTACIÓ PRESENTADA
  
\_ Fotocòpia compulsada del DNI
  
\_ Currículum
  
\_ Certificat de l'expedient acadèmic
  
\_ Certificats de possessió de títols. Si s'escau, sobre realització d'algun dels dos últims cursos d'Enginyeria Superior en Informàtica
  
\_ Documentació referent a mèrits
  
\_ Declaració jurada de no posseir cap altra beca ni activitat similar, com també de trobar-se al corrent en el compliment d'obligacions fiscals i davant la Seguretat Social
  
???????- d ...... de 2002
  
Firma.